ปลาข้าวเม่า (ปลาซิว)

สำหรับปลาข้าวเม่าที่มีลำตัวใส ดูที่: ปลาข้าวเม่า

ปลาข้าวเม่า เป็นปลาน้ำจืดขนาดเล็กที่อยู่ในสกุล Chela (/เคล-อา/) ในวงศ์ปลาซิว (Danionidae)

จัดเป็นปลาซิวหรือปลาแปบจำพวกหนึ่ง มีลำตัวยาวไม่เกิน 10 เซนติเมตร อาศัยอยู่ในลำธารและบ่อน้ำขนาดเล็ก ๆ ลำตัวแบนข้างมาก ส่วนท้องที่อยู่ระหว่างคางจนถึงครีบท้องแบนเป็นสัน ปากเล็กและเฉียงขึ้นบน เส้นข้างลำตัวอยู่ต่ำและโค้งขนานไปกับแนวท้อง ปลายเส้นข้างลำตัวไปสิ้นสุดลงที่ครึ่งล่างของโคนหาง ครีบก้นมีฐานครีบยาวกว่าฐานของครีบหลัง ครีบอกใหญ่ ยาวและปลายครีบแหลม ครีบท้องมีก้านครีบยื่นออกเป็นเส้นเดี่ยวและครีบหางมีขนาดค่อนข้างใหญ่ ปลายแยกเป็นแฉกลึก

เดิมทีปลาในสกุลนี้เคยมีประชากรมากกว่านี้ แต่ปัจจุบันได้แยกออกไปเป็นสกุลต่าง ๆ มากมาย โดยเฉพาะในสกุล Laubuka หรือปลาซิวหัวตะกั่ว จึงเหลือเพียง 2 ชนิดเท่านั้น  

 Chela atpar (Hamilton, 1822) 
 Chela macrolepis Knight & Rema Devi, 2014 Knight, J.D.M. & Rema Devi, K. (2014): Chela macrolepis, a new species of cyprinid fish from southern India (Teleostei: Cyprinidae). Ichthyological Exploration of Freshwaters, 25 (2): 159-166.

อ้างอิง

แหล่งข้อมูลอื่น

หมวดหมู่:วงศ์ปลาซิว